CELEX: 32006R1165
Language: sl
Date: 2006-07-28 00:00:00
Title: Uredba Komisije (ES) št. 1165/2006 z dne  28. julija 2006  o popravku Uredbe (ES) št. 1001/2006 o določitvi najvišje pomoči za zgoščeno maslo za 12. posamični razpis v okviru stalnega javnega razpisa iz Uredbe (ES) št. 1898/2005

29.7.2006   
            
            
               SL
            
            
               Uradni list Evropske unije
            
            
               L 208/27
            
         
      UREDBA KOMISIJE (ES) št. 1165/2006
   z dne 28. julija 2006
   o popravku Uredbe (ES) št. 1001/2006 o določitvi najvišje pomoči za zgoščeno maslo za 12. posamični razpis v okviru stalnega javnega razpisa iz Uredbe (ES) št. 1898/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 10 Uredbe,
   ob upoštevanju Uredbe Komisije (ES) št. 1898/2005 z dne 9. novembra 2005 o določitvi podrobnih pravil za izvajanje Uredbe Sveta (ES) št. 1255/1999, kar zadeva ukrepe za prodajo smetane, masla in zgoščenega masla na trgu Skupnosti (2),
   ob upoštevanju naslednjega:
   
               (1)
            
            
               Uredba Komisije (ES) št. 1001/2006 (3) določa znesek varščine za končno uporabo iz člena 53(4) Uredbe (ES) št. 1898/2005 za 12. posamični razpis v okviru stalnega javnega razpisa iz Uredbe (ES) št. 1898/2005.
            
         
               (2)
            
            
               Zaradi administrativne napake pa stopnja varščine za končno uporabo, kot je določena v drugem pododstavku člena 1 Uredbe (ES) št. 1001/2006, ne ustreza stopnji, ki jo je treba dejansko določiti.
            
         
               (3)
            
            
               Uredbo (ES) št. 1001/2006 je treba zato ustrezno popraviti. Ker je znesek varščine nižji od prvotno predvidenega zneska, je primerno, da popravek začne veljati z datumom začetka veljavnosti Uredbe (ES) št. 1001/2006 –
            
         SPREJELA NASLEDNJO UREDBO:
   Člen 1
   Drugi pododstavek člena 1 Uredbe (ES) št. 1001/2006 se nadomesti z naslednjim besedilom:
   
      „Varščina za končno uporabo iz člena 53(4) Uredbe (ES) št. 1898/2005 znaša 22 EUR/100 kg.“
   
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. julija 2006
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 308, 25.11.2005, str. 1. Uredba, kakor je bila spremenjena z Uredbo (ES) št. 2107 (UL L 337, 22.12.2005, str. 20).
   
      (3)  UL L 179, 1.7.2006, str. 35.